jkorsvik/nowiki_second_scrape_merged huggingface dataset:
Charles Portis

Charles Portis (født 28. desember 1933 i El Dorado i Arkansas i USA, død 17. februar 2020 i Little Rock i Arkansas) var en amerikansk forfatter. Portis er mest kjent for romanen Norwood (1966) og den klassiske westernromanen True Grit – et ekte mannfolk (1968), som begge har blitt filmatisert. 


== Liv og virke ==


=== Bakgrunn ===
Charles Portis' foreldre var Samuel Palmer og Morgan Smith Portis. Han vokste opp i forskjellige byer sør i Arkansas. Under Koreakrigen vervet han seg til United States Marine Corps og steg i gradene til sersjant. Etter å ha sluttet i korpset i 1955, begynte han på University of Arkansas i Fayetteville, der han tok en grad i journalistikk som han fullførte i 1958.


=== Journalist, forfatter ===
Etter universitetet skrev han i flere lokalaviser, blant annet fire år i Arkansas Gazette. Portis flyttet til New York City og begynte i New York Herald Tribune der han etter hvert ble byråsjefen deres i London før han sluttet i 1964 og flyttet tilbake Arkansas for å blir forfatter.
Debutromanen hans var Norwood (1966), om en mann som frakter to biler fra Arkansas til New York. Romanen er en reiseskildring med morsomme observasjoner om landet han reiser gjennom. Historien ble først publisert som følgehistorie i The Saturday Evening Post, og senere filmatisert som Norwood (1970).
Oppfølgerromanen var True Grit – et ekte mannfolk (1968), som også gikk i Saturday Evening Post før den kom i bokform, er en westernroman som både er satirisk mot westernsjangeren, men også skrevet i en realistisk tone. Historien fortelles av hovedpersonen Mattie Ross, en viljesterk og bibelsiterende 14 åring, som forteller om hvordan hun leide en US Marshall til å hjelpe seg til å finne sin fars morder. 
Romanen ble først filmatisert i 1969 som Jente med mannsmot, som ga John Wayne en Oscar for beste mannlige hovedrolle. I 2010 ble romanen filmet av Joel og Ethan Coen som True Grit - et ekte mannfolk, en film som ble nominert til ti Oscar-priser.
Portis skrev tre senere romaner: The Dog of the South (1979), Masters of Atlantis (1985) og Gringos (1991). I tillegg publiserte han flere noveller og artikler i forskjellige aviser.


== Romaner ==
Norwood (1966)
True Grit – et ekte mannfolk (1968)
The Dog of the South (1979)
Masters of Atlantis (1985)
Gringos (1991)


== Referanser ==


== Eksterne lenker ==
(en) Charles Portis på Internet Movie Database 
(sv) Charles Portis i Svensk Filmdatabas 
(da) Charles Portis på Scope 
(fr) Charles Portis på Allociné 
(en) Charles Portis på AllMovie 
(en) Charles Portis hos The Movie Database
Daniel Woodrell

Daniel Woodrell (født 4. mars 1953) er en amerikansk forfatter, som ofte skriver kriminallitteratur. De fleste av romanene hans foregår i Ozark i Missouri, og han har beskrevet romanene sine med frasen «country noir».
To av Woodrells romaner har blitt filmatisert. Woe to Live On (1987) ble filmatisert som Ride with the Devil i 1999 av Ang Lee, og Winter's Bone (2006) ble filmatisert i 2010, og ble nominert til fire Oscar-priser.


== Romaner ==
Under the Bright Lights (1986)
Woe to Live On (1987)
Muscle for the Wing (1988)
The Ones You Do (1992)
Give Us a Kiss: A Country Noir (1996)
Tomato Red (1998)
The Death of Sweet Mister (2001) - norsk tittel Exit lillegutt (2005), oversatt av John Erik Bøe Lindgren.
Winter's Bone (2006)


== Referanser ==


== Eksterne lenker ==
(en) Daniel Woodrell på Internet Movie Database 
(sv) Daniel Woodrell i Svensk Filmdatabas 
(da) Daniel Woodrell på Scope 
(fr) Daniel Woodrell på Allociné 
(en) Daniel Woodrell på AllMovie 
(en) Daniel Woodrell hos The Movie Database
Stripeengvikler

Stripeengvikler  (Pelochrista infidana) er en sommerfugl i gruppen av viklere (Tortricidae). 


== Utseende ==
En middelsstor til stor (vingespenn 15-26 millimeter), brunlig vikler. Forvingen er litt tilspisset, gulaktig eller rødlig brun med hvite lengdestreker og to mørkere brune tverrbånd. De hvite strekene er karakteristisk for denne arten.


== Levevis ==
Larvene utvikler seg i et spinn på røttene av markmalurt (Artemisia campestris).


== Utbredelse ==
Den er utbredt i Europa, bortsett fra de vestligste, nordligste og sørøstlige delene, og finnes også i det nordlige Asia. I Norge er den kjent fra Råde og Hvaler i Østfold og fra Tjøme i Vestfold. Den er vurdert som Sterkt truet (EN) på Norsk rødliste for arter fra 2010.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Pelochrista Lederer, 1859
stripeengvikler, Pelochrista infidana (Hübner, 1824)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) stripeengvikler i Encyclopedia of Life 
(en) stripeengvikler i Global Biodiversity Information Facility 
(no) stripeengvikler hos Artsdatabanken 
(sv) stripeengvikler hos Dyntaxa 
(en) stripeengvikler hos Fauna Europaea 
(en) stripeengvikler hos NCBI 
(en) Kategori:Pelochrista infidana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Norgesmesterskapet på ski 2011

Norgesmesterskapet på ski 2011 var norgesmesterskap i de nordiske grenene skihopping, langrenn og kombinert. Norgesmesterskapet på ski 2011 ble arrangert i flere separate arrangementer. Del 1 med de fleste langrennsøvelser og kombinert ble arrangert på Steinkjer og i Sprova 27. til 30. januar 2011. Del 2  med 30 km kvinner og 50 km menn samt lagsprint ble arrangert på Storelva skistadion i Tromsø 25. og 26. mars. Skihopp for kvinner ble arrangert allerede 20. november 2010 i Vikersund. NM i hopp stor bakke for menn ble arrangert i Holmenkollbakken 8. februar 2011. Hopp normalbakke og laghopp ble arrangert i Steinfjellbakken i Sprova 26. og 27. mars.  Arrangører var Steinkjer Skiklubb, Sprova Idrettslag, Kollenhopp og Kvaløysletta Skilag.


== Skihopping ==


=== Kvinner ===


==== Storbakke (HS 117) ====

Dato: 20. november 2010Tid: 16:00Sted: Vikersund 


==== Normalbakke (HS 100) ====
(Kun én omgang ble gjennomført)

Dato: 26. marsTid: 13:30Sted: Sprova


=== Menn ===


==== Storbakke (HS 134) ====

Dato: 8. februarTid: 18:30Sted: Holmenkollen 


==== Normalbakke (HS 100) ====
(Kun én omgang ble gjennomført)

Dato: 26. marsTid: 13:30Sted: Sprova


==== Lagkonkurranse ====
Hopping i normalbakke HS 100

Dato: 27. marsTid: 10:00Sted: Sprova


== Langrenn ==


== Kombinert ==


=== Menn ===


==== Normal bakke + 10 km langrenn ====

Dato skihopp: 28. januarDato langrenn: 29. januarSted: Steinkjer 


==== Lagsprint ====

Dato skihopp: 28. januarDato langrenn: 30. januarSted: Steinkjer 


== Eksterne lenker ==
Arrangørens hjemmeside
Knud H. Thomsen

Knud Henning Pichard Thomsen (født 19. oktober 1921, død 10. juli 1990) var en dansk forfatter fra Holstebro. Blant hans mest kjente verk er Klokken fra Makedonia og Røverne fra Skottland.
Han skrev også flere bøker under pseudonymene Kasper Grønning og Knud Pichard
Knud H. Thomsens stil er preget av en underfundig humor, ofte med utgangspunkt i karakterenes allmennmenneskelige enfoldighet. Han skrev gjerne om de undertryktes kamp mot overmakten. 


== Bibliografi ==
1952: Som himlens fugle
1953: Historien om Martin
1955: Tåge om en ø
1960: Vejen til Sherman
1981: Klokken i Makedonien (Oversatt til norsk i 1982 (hardcover) og 2003 (paperback) med tittelen Klokken i Makedonia)
1982: Røverne i Skotland (Oversatt til norsk i 1983 med tittelen Røverne i Skottland)
1983: Den irske præst (Oversatt til norsk i 1984 med tittelen Den irske presten)
1983: Vædderen Bulder (barnebok)
1984: Borgmesteren i Monteporco (Oversatt til norsk i 1985 med tittelen Borgermesteren i Monteporco)
1984: Tilbagetoget (ungdomsroman)
1985: Brudefærden på Korsika
1985: Mændene og skibet
1986: Timen før daggry
1987: Vejen gennem bjergene
1988: En sag om tre piger
1989: Degnen i Kragevig
1990: Brødrene på Yarlech Castle
2000: Klokken i Makedonien og Røverne i Skotland (samlet udg.)Under pseudonymet «Kaspar Grønning»
1956: Niels Sandbjerg og hans venner
1956: Niels Sandbjerg kan selv
1957: Niels Sandbjerg og Jæger-Hans
1957: Niels Sandbjerg når sit mål
1960: Den engelske SkibskisteUnder pseudonymet «Knud Pichard»
1967: Holstebro omkring besættelsen, del af essaysamlingen "Den sorte kunst i Hardsyssel"
1978: Oldtidsvejen, del af essaysamlingen "Oldtidsvejen fra Dybå til Hagebro"


== Referanser ==


== Eksterne lenker ==
Knud H. Thomsen i Deichmannske biblioteks samling
Bokelskere.no om Thomsen
Dylleengvikler

Dylleengvikler  (Eucosma obumbratana) er en sommerfugl i gruppen av viklere (Tortricidae).


== Utseende ==
En middelsstor (vingespenn 15-19 millimeter) vikler med forholdsvis smale vinger. Forvingen er gulbrun, vanligvis lysere i den bakre delen. Ved ytterkanten er det et par korte, svarte lengdestreker og i spissen en liten, trekantet, hvit flekk. Bakvingen er gråbrun.


== Levevis ==
Larven utvikler seg på blomsterhodene av åkerdylle (Sonchus arvensis) og andre storvokste kurvplanter.
De voksne viklerne flyr fra skumringen og utover natten i juli-august, og kommer gjerne til lys. Denne arten finnes helst i og ved dyrket mark da næringsplantene er vanlige åkerugras.


== Utbredelse ==
Arten er utbredt over så godt som hele Europa, og i det nordlige Asia.
I Norge finnes den langs kysten av Øst- og Sørlandet vestover til Rogaland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
dylleengvikler, Eucosma obumbratana (Lienig & Zeller, 1846)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Eucosma obumbratana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) dylleengvikler i Encyclopedia of Life 
(en) dylleengvikler i Global Biodiversity Information Facility 
(no) dylleengvikler hos Artsdatabanken 
(sv) dylleengvikler hos Dyntaxa 
(en) dylleengvikler hos Fauna Europaea 
(en) dylleengvikler hos NCBI 
(en) Kategori:Eucosma obumbratana – bilder, video eller lyd på Wikimedia Commons 
(en) Eucosma obumbratana – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Otar Nadaraia

Otar Nadaraia (født 10. juli 1977) er en georgisk økonom, som er visesentralbanksjef for Georgias nasjonalbank.
Han har en mastergrad i sosialøkomi fra Tbilisi State University, deretter tok han post-graduate studier innen sosial-økonomiske og regionale problemer ved Scientific-Research Institute. Han har senere tatt en mastergrad i sosialøkonomi ved Williams College i Massachusetts, og en doktorgrad i Economic Sciences. 
Nadaraia har jobbet i Georgias nasjonalbank siden 2003, med unntak av perioden juni 2008 til desember 2009, da han jobbet for det georgiske finanstilsynet (Financial Supervision Agency). Han har hatt ledende stillinger i flere avdelinger; avdelingen for pengepolitikk, avdelingen for tilsyn og avdelingen for finanstilsyn. Siden desember 2009 har han vært visesentralbanksjef.
Agalloch

Agalloch var et atmosfærisk progressiv/folk metal-band fra Oregon i USA. Bandet ble startet i 1995, og gav ut debutalbumet Pale Folklore i 1999. Siden har Agalloch gitt ut tre studioalbum til, hvor det seneste, Marrow of the Spirit, kom i 2010. Ulver, Katatonia og The 3rd and the Mortal har ifølge bassist Jason William Walton vært inspirasjon.


== Siste album The Serpent & the Sphere, single og splitt (2013–2016) ==
Agaloch kunngjorde 13. oktober 2013 arbeid med nytt album.Agaloch kunngjorde 31. januar 2014 at albumet The Serpent & the Sphere skulle slippes på Profound Lore 13. mai.The Serpent & the Sphere ble sluppet i USA 13. mai, i Tyskland 16. mai, og i resten av Europa 19. mai. Albumet gjester Nathanaël Larochette på akustisk gitar.Agalloch, sammen med Nathanaël Larochette, slapp også sporet «Alpha Serpentis (Unukalhai)» som en 7" vinylsingel (350 kopier) på Licht von Dämmerung Arthouse 16. mai.


=== Splitt ===
13. mai 2016 kunngjorde Agalloch på Facebook at bandet var oppløst.

Following 20 years, 5 full length albums, many tours around the world, and numerous other recordings, John Haughm and the rest of the band (Don Anderson, Jason Walton, and Aesop Dekker) have parted ways. What the future holds for the separate parties remains undetermined. We collectively thank all of our fans across the world. There are also way too many other people to thank who made this band possible. You know who you are.


== Medlemmer ==
John Haughm – vokal, gitar (og trommer 1996–2004)
Don Anderson – gitar, piano, ekstravokal
Jason William Walton – bass
Aesop Dekker – trommer (2007–)


=== Tidligere medlemmer ===
Chris Greene – trommer (2004–2007)
Shane Breyer – keyboard


== Diskografi ==


=== Studioalbum ===
Pale Folklore (1999)
The Mantle (2002)
Ashes Against the Grain (2006)
Marrow of the Spirit (2010)
The Serpent & the Sphere (2014)


=== EP-er ===
Of Stone, Wind and Pillor (2001)
Tomorrow will Never Come (2003)
The Grey (2004)
The White (2008)


=== Annet ===
The Demonstration Archive: 1996–1998 (samlealbum, 2008)
The Silence of Forgotten Landscapes (DVD, 2009)
The Compendium Archive (samlealbum, 2010)
The Wooden Box (samleboks, 2010)


== Referanser ==


== Eksterne lenker ==
(en) Agalloch – kategori av bilder, video eller lyd på Commons 
(en) Agalloch på Discogs 
(en) Agalloch på MusicBrainz 
(en) Agalloch på Encyclopaedia Metallum 
(en) Agalloch på Spotify 
(en) Agalloch på Songkick 
(en) Agalloch på Last.fm 
(en) Agalloch på AllMusic
Mathias Stinnes

Mathias Stinnes (født 4. mars 1790 i Mülheim an der Ruhr, død 16. april 1845 i Mülheim an der Ruhr) var en tysk forretningsmann som grunnla en bedrift for skipsfart og kullhandel i Mülheim an der Ruhr. Han la gjennom sitt arbeid grunnsteinen for det som senere ble  Stinnes AG.


== Referanser ==
Vuelta a Mallorca

Vuelta a Mallora, eller Mallorca Challenge, er en samling av fem UCI-ritt i distriktet Mallorca som foregår i februar. Rittene er Trofeo Palma de Mallorca, Trofeo Cala Millor, Trofeo Inca, Trophée Deià, Trofeo Magaluf. Samlingen av rittene har pågått siden 1992. Hvert år blir det kåret en sammenlagtvinner av de fem endagsrittene.


== Vinnere ==


== Eksterne lenker ==
Offisielt nettsted 
(en) Challenge Ciclista a Mallorca – kategori av bilder, video eller lyd på Commons
Wallace Foster Bennett

Wallace Foster Bennett (født 13. november 1898 i Salt Lake City, død 19. desember 1993 i Salt Lake City) var en amerikansk republikansk politiker som representerte delstaten Utah i USAs senat fra 1951 til 1993. Bennett var mormoner, og kommer fra en familie som lenge har vært sentrale i mormonerkirken.Han er far til Robert Foster Bennett, som var senator fra Utah fra 1993 til 2011.


== Bibliografi ==
Faith and Freedom: The Pillars of American Democracy, New York: Scribner, 1950.
Why I Am A Mormon, New York: T. Nelson, 1958.


== Referanser ==


== Eksterne lenker ==
(en) Wallace F. Bennett – kategori av bilder, video eller lyd på Commons 
(en) Wallace Foster Bennett hos Amerikas forente staters kongress' biografiske kartotek
Liste over kardinaler utnevnt av Paschalis II

Liste over kardinaler utnevnt av Paschalis II er en liste over de 92 kardinalene pave Paschalis II utnevnte  under 15 konsistorium i perioden 1099 til 1117.


== 1099 ==
Crisogono
Giovanni O.S.B.
Amico O.S.B.Cas.
Gregorio Gaetani
Guido O.S.B.
Ugo
Pandolfo O.S.B.Cas.
Ulrich
Antonio
Berardo
Romano
Bobone
Gualon O.S.B.Clun.
Gregorio O.S.B.
Docibilo


== 1100 ==
Pietro
Agostino
Romano
Teobaldo
Pietro Modoliense
Pietro O.S.B.Cas.
Giovanni
Gualterio


== 1101 ==
Riccardo O.S.B.


== 1102 ==
Crescenzio
Domnizzone
Teobaldo


== 1104 ==
Gualon
Ubaldo


== 1105 ==
Corrado
Leone O.S.B.Cas.
Bonifacio
Desiderio
Domnizzone
Guy
Giovanni
Vitale
Ascanio
Ugo d'Alatri
Bosone


== 1106 ==
Cinzio
Vincenzo
Gezo
Errico
Roscemanno Sanseverino O.S.B.Cas.
Pietro Pierleoni O.S.B.Clun., senere motpave Anacletus II.


== 1107 ==
Giovanni
Gregorio
Leone


== 1108 ==
Kuno vo Urach


== 1112 ==
Manfredo
Ugo Visconti
Uberto
Gregorio
Pietro Gherardesca
Anastasio
Niccolò
Pietro
Oderisio
Romualdo Guarna
Crescenzio


== 1113 ==
Adeodato
Corrado
Gionata
Teodoro
Gregorio


== 1114 ==
Anastasio
Bonifacio
Giovanni
Teobaldo


== 1115 ==
Leone
Vitale
Divizzo
Gerardo
Leone O.S.B.
Giovanni


== 1116 ==
Crescenzio, iuniore
Pietro, seniore
Bosone
Pietro


== 1117 ==
Lamberto
Sasso
Giovanni da Crema
Rainerio
Bosone
Crisogono
Sigizzone, iuniore
Teobaldo
Pietro
Amico O.S.B.Cas.
Crisogono Malcondini
Errico O.S.B.


== Kilder ==
II Salvador Miranda: The Cardinals of the Holy Roman Church
JonBenét Ramsey

JonBenét Patricia Ramsey (født 6. august 1990 i Atlanta, Georgia, død 25. desember 1996 i Boulder, Colorado) var en amerikansk pike som hadde vunnet en skjønnhetskonkurranse og som ble drept, bare seks år gammel. Drapssaken fikk stor oppmerksomhet i media, og er fortsatt ikke løst. 
Drapet fant sted i julen 1996, da hun ble funnet drept i et lite rom i familiens kjeller. Bena og hendene var bundet sammen, og hun hadde tape over munnen. Foreldrene  hennes, John og Patsy Ramsey, ble hovedmistenkte for drapet, helt til 16. august 2006 da John Mark Karr, en tidligere lærer, ble arrestert i Bangkok for drapet. Det viste seg snart at Karr var uskyldig.
Patsy Ramsey døde av kreft den 24. juni 2006.
JonBenét hadde blitt torturert, seksuelt misbrukt og deretter blitt kvalt til døde. Det var faren som først oppdaget liket og forsøkte å gi henne førstehjelp. Mordet forblir uløst. Morderen hadde etterlatt et brev som sier at han hadde kidnappet henne, med krav om løsepenger. Da foreldrene begynte å lete etter henne fant de henne død i kjelleren.


== Eksterne lenker ==
(en) JonBenét Ramsey på Internet Movie Database 
(en) Ramsey-saken hos "Court TV"
(en) The Smoking Gun – JonBenet Ramsey-dokumenter
Hugo Stinnes

Hugo Stinnes (født 12. februar 1870 i Mülheim an der Ruhr, død 10. april 1924 i Berlin) var en tysk industrimagnat og politiker. Hans konsern for bergverksdrift, industri og handel, ble grunnlagt i 1893 og vokste betydelig spesielt etter første verdenskrig. Stinnes var en av de mest innflytelsesrike personligheter i det tyske keiserrike, frem til begynnelsen av Weimarrepublikken i 1918. Fra arbeidsgiversiden kom han i det vesentlige til enighet med arbeiderbevegelsen gjennom Stinnes-Legien-avtalen. Stinnes profiterte sterkt på etterkrigsinflasjonen gjennom en aggressiv fremmedfinansiering og ble også omtalt som «inflasjonskongen» (Inflationskönig).


== Referanser ==
Johann Jacob Tischbein

Johann Jacob Tischbein (1725–1791) var en tysk maler.


== Liv og virke ==
Tischbein var den sjette sønnen til bakeren Johann Heinrich Tischbein (1682–1764). For å skille Tischbein fra andre kunstnere i samme slekt, gikk han under navnet Lübecker Tischbein.
Tischbein lærte først tapetmaleri i Kassel, men malte samtidig malerier. Han virket først i Hamburg og fra 1775 i Lübeck. Tischbein giftet seg med en datter av maleren Johann Dietrich Lilly. 
Nevøen Johann Heinrich Wilhelm Tischbein, også kjent under navnet Goethe-Tischbein, fikk sin første opplæring av Johann Jacob.


== Museer ==
Hamburger Kunsthalle
Museum für Kunst und Kulturgeschichte der Hansestadt Lübeck


== Referanser ==


== Kilder ==
* (de) Louis Katzenstein: «Tischbein, Johann Heinrich». I Allgemeine Deutsche Biographie (ADB). Bind 38, Duncker & Humblot, Leipzig 1894, s. 362–371.  (Omhandles sammen med broren Johann Heinrich Tischbein d.e.)


== Eksterne lenker ==
(en) Johann Jacob Tischbein – kategori av bilder, video eller lyd på Commons
James Braid (golf)

James Braid (født 6. februar 1870 i Earlsferry, Fife, Skottland, død 27. november 1950 i London, England) var en skotsk profesjonell golfspiller og er medlem av The Great Triumvirate som består av de 3 beste britiske golfspillerne som bestod av James Braid, sammen med Harry Vardon og John Henry Taylor. 
Han spilte golf fra en tidlig alder og jobbet som køllemaker før han ble profesjonell golfspiller i 1896. Opprinnelig ble golfspillet hans hindret av problemer med hans putting, men han overvant dette problemet etter bytte av køller til putter av aluminium rundt 1900. Han var også en kjent arkitekt av golfbaner.
Han vant The Open Championship hele fem ganger i 1901, 1905, 1906, 1908 og 1910. I tillegg vant Braid fire britiske PGA Matchplay VM (1903, 1905, 1907 og 1911). Han kom på andreplass i The Open Championship i 1897 og 1909. Hans seier under The Open Championship i 1906 var det siste vellykkede forsvaret av denne tittelen før Padraig Harrington kopierte denne bragden i 2008. 
I 1976 ble Braid valgt inn i World Golf Hall of Fame som ligger i Florida, USA. Han ble tildelt denne plassen i æresgalleriet på grunn av hans mange seire under forskjellige golf-turneringer på begynnelsen av 1900-tallet.
Turneringer han har vunnet:

1901 The Open Championship
1902 Tooting Bec Cup
1903 News of the World Match Play, Tooting Bec Cup
1904 Tooting Bec Cup
1905 The Open Championship, News of the World Match Play
1906 The Open Championship
1907 News of the World Match Play, Tooting Bec Cup
1908 The Open Championship
1910 The Open Championship, French Open
1911 News of the World Match Play
1920 British vs. America Match


== Se også ==
Liste over golfspillere med flest major-seire


== Referanser ==
Grisøreengvikler

Grisøreengvikler  (Eucosma scorzonerana) er en sommerfugl i gruppen av viklere (Tortricidae). 
Den er en meget sjelden og truet art i Norge.


== Utseende ==
En middelsstor til ganske stor (vingespenn 18-22 millimeter), gråbrun vikler med forholdsvis smale vinger. Forvingen har en diffus, lys avlang flekk nær bakhjørnet og noen fine, lyse skråstreker rundt vingespissen. Bakvingen er gråbrun.


== Levevis ==
Denne arten er knyttet til kulturlandskapet og finnes helst i åkerkanter. Larvene lever trolig på blomsterkurvene av griseblad (Scorzonera humilis), men næringsplanten er ikke kjent med sikkerhet.


== Utbredelse ==
Arten har en ganske begrenset utbredelse og er kjent fra Fennoskandia, Baltikum, det nordvestlige Russland, Tsjekkia, Slovakia og Italia. I Norge er den bare funnet på noen få lokaliteter i Akershus, Hedmark og Telemark. Den er vurdert som Direkte truet (EN) på Norsk rødliste for arter fra 2021.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Eucosma Hübner, 1823
grisøreengvikler, Eucosma scorzonerana (Benander, 1942)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) grisøreengvikler i Encyclopedia of Life 
(en) grisøreengvikler i Global Biodiversity Information Facility 
(no) grisøreengvikler hos Artsdatabanken 
(sv) grisøreengvikler hos Dyntaxa 
(en) grisøreengvikler hos Fauna Europaea 
(en) grisøreengvikler hos NCBI 
(en) Kategori:Eucosma scorzonerana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.